cyanic-selkie/wikianc huggingface dataset:
বায়োগ্রাফি অব নজরুল
মুক্তি
বায়োগ্রাফি অব নজরুল ২০২০ সালের ২৯ জুলাই, বাংলাদেশ চলচ্চিত্র সেন্সর বোর্ড হতে প্রদর্শনীর অনুমোদন পায়। একইবছর ২০ নভেম্বর ঢাকায় চলচ্চিত্রটির প্রথম প্রদর্শনী এবং বাণিজ্যিক মুক্তি দেয়া হয়। ২০২১ সালে কাজী নজরুল ইসলামের জন্মদিনে চলচ্চিত্রটি টেলিভিশনের দর্শকদের জন্য বিটিভি তে প্রচার হয়।
কল্লোন
কল্লোন (Καλλονή) তথা "সৌন্দর্য" হলেন একজন গ্রীক দেবী। ভাগ্য, জন্ম এবং সৌন্দর্য বিষয়ক ত্রয়ী গ্রীক দেবতাদের একজন তিনি; উল্লেখ্য দেবতাগণ যথাক্রমে ময়রা, ইলিথিয়া এবং ক্যালোন। প্লেটোর সিম্পোজিয়ামে জন্মের দেবী হিসেবে তাঁর নাম বর্ণিত রয়েছে।
পুরাণলেখক শেথ বেনারডিটের বর্ণনা অনুসারে মনে করা হয় ক্যালোন নামটি আর্টেমিস - হেকাতের ধর্মীয় নাম।
রসুল হক
রসুল হক হলেন একজন ভারতীয় রাজনীতিবিদ যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত। ২০০৬ সাল থেকে ২০১১ সাল পর্যন্ত তিনি আসাম বিধানসভায় ধুবড়ি বিধানসভা কেন্দ্রের বিধায়ক হিসেবে দায়িত্ব পালন করেছেন।
আলফা কণা
আলফা কণা (ইংরেজিতেঃ Alpha particle) আসলে হিলিয়াম নিউক্লিয়াস। হিলিয়াম নিউক্লিয়াসে থাকে দুটি প্রোটন আর দুটো নিউট্রন।আলফা কণার গতিবেগ আলোর বেগের ১০ ভাগ। এর ভর হাইড্রোজেন পরমাণুর চার গুণ। এর ভর বেশি হওয়ায় এর ভেদন ক্ষমতা কম। এ কণা ফটোগ্রাফিক প্লেটে প্রতিক্রিয়া সৃষ্টি করে। কোন নিউক্লিয়াস থেকে যদি একটা আলফা কণা বের হয়ে আসে তাহলে সেই পরমাণুর পারমাণবিক সংখ্যা কমবে দুই ঘর, নিউক্লিওন সংখ্যা কমবে চার ঘর। যেমনঃ ইউরেনিয়ামের একটি আইসোটোপ আলফা কণা বিকিরণ করে থোরিয়ামের একটি আইসোটোপে পরিণত হয়। একটা নিউক্লিয়াসের ভেতর থেকে যখন একটা আলফা কণা বের হয়ে আসে তখন তার শক্তি থাকে কয়েক MeV কাজেই সেটা যখন বাতাসের ভেতর দিয়ে যায় তখন বাতাসের অণু-পরমাণুর সাথে সংঘর্ষ করে সেগুলোকে তীব্রভাবে আয়নিত করতে পারে। আলফা কণার গতিপথ হয় সরল রেখার মতো-সোজাসুজি এগিয়ে যায়। তবে আলফা কণা যেহেতু হিলিয়ামের নিউক্লিয়াস, তাই এটা পদার্থের ভেতর দিয়ে বেশি দূর যেতে পারে না-এটাকে থামিয়ে দেয়া সহজ। বাতাসের ভেতর দিয়ে 6 cm যেতে না যেতেই এটি বাতাসের অণু-পরমাণুকে তীব্রভাবে আয়নিত করে তার পুরো শক্তি ক্ষয় করে থেমে যায়। একটা কাগজ দিয়েই আলফা কণাকে থামিয়ে দেওয়া যায়। জিংক সালফাইড পর্দায় এটি প্রতিপ্রভা সৃষ্টি করে। আলফা কণা যাবার সময় অনেক ইলেকট্রন এবং আয়ন তৈরি করে, সেগুলো নানাভাবে নির্ণয় করা যায়। বর্তমানে ইলেকট্রনিক্সের অনেক উন্নতি হওয়ায় এই ধরনের আলফা কণার উপস্থিতি বের করা আরো সহজ হয়ে গেছে।
আলফা কণার সর্বাধিক পরিচিত উৎস হল ভারী (> 106 এবং পারমাণবিক ওজন) পরমাণুর আলফা ক্ষয়। যখন কোনও পরমাণু আলফা ক্ষয়টিতে একটি আলফা কণা নির্গত করে তখন আলফা কণায় চারটি নিউক্লিয়নের ক্ষয় হওয়ার কারণে পরমাণুর ভর চারটি হ্রাস পায়। পরমাণুর পারমাণবিক সংখ্যা হুবহু দুই দ্বারা নেমে যায়, দুটি প্রোটনের ক্ষতির ফলে - পরমাণু একটি নতুন উপাদান হয়ে যায়। আলফা ক্ষয়ের কারণে যখন ইউরেনিয়াম থোরিয়াম হয়ে যায় বা রেডিয়ামটি রেডন গ্যাসে পরিণত হয় তখন এই ধরনের পারমাণবিক ট্রান্সমিশনের উদাহরণগুলি।
আলফা ক্ষয় উৎপাদন উৎপাদন
বিটা ক্ষয়ের বিপরীতে, আলফা ক্ষয়ের জন্য দায়ী মৌলিক মিথস্ক্রিয়াগুলি বৈদ্যুতিন চৌম্বকীয় শক্তি এবং পারমাণবিক শক্তি র মধ্যে ভারসাম্য। আলফা ক্ষয়টি আলফা কণা এবং নিউক্লিয়াসের বাকী নিউক্লিয়াসের মধ্যে কলম্বম্ব বিকর্ষণ [২] এর ফলস্বরূপ, যার উভয়ই ইতিবাচক বৈদ্যুতিক চার্জ রয়েছে, তবে যা পারমাণবিক শক্তি দ্বারা তদারক করা হয়েছিল। শাস্ত্রীয় পদার্থবিজ্ঞানে, আলফা কণাগুলির নিউক্লিয়াসের অভ্যন্তরে শক্তিশালী বল থেকে পালাতে পর্যাপ্ত শক্তি থাকে না (এর মধ্যে একটি শক্তিশালী শক্তিটি কূপের একপাশে পালানো জড়িত থাকে, যা বৈদ্যু্তিক চৌম্বকীয় শক্তির দ্বারা অনুসরণ করে যার ফলে একটি বিপর্যয় ঘটে। অন্যদিকে)।
তবে কোয়ান্টাম টানেলিং এফেক্ট পারমাণবিক শক্তি প্রতিরোধ করার মতো পর্যাপ্ত শক্তি না থাকা সত্ত্বেও আলফাগুলিকে পালাতে সক্ষম করে। এটি তরঙ্গের প্রকৃতির বিষয়টি দ্বারা অনুমোদিত, যা আলফা কণাকে নিউক্লিয়াস থেকে এতদূর অঞ্চলে কিছুটা সময় ব্যয় করতে দেয় যে বিপরীতমুখী বৈদ্যুতিন চৌম্বকীয় শক্তি থেকে তার সম্ভাব্যতাকে পারমাণবিক শক্তির আকর্ষণের জন্য পুরোপুরি ক্ষতিপূরণ দেয় । এই জায়গা থেকে, আলফা কণা পালাতে পারে এবং কোয়ান্টাম মেকানিক্সে একটি নির্দিষ্ট সময়ের পরে, তারা তা করে।
বাবলারি দেওয়ানগঞ্জ
বাবলারি দেওয়ানগঞ্জ ভারতের পশ্চিমবঙ্গ রাজ্যের নদিয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাবলারি দেওয়ানগঞ্জ শহরের জনসংখ্যা হল ৬৫৬৫ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে বাবলারি দেওয়ানগঞ্জ এর সাক্ষরতার হার বেশি।
আগামী প্রকাশনী
আগামী প্রকাশনী বাংলাদেশের ঢাকায় অবস্থিত একটি প্রকাশনা প্রতিষ্ঠান। ১৯৮৬ সালে ওসমান গণি কর্তৃক এটি প্রতিষ্ঠিত হয়। ২০২৩ সালের হিসেবে প্রকাশনার প্রকাশিত গ্রন্থসংখ্যা আনুমানিক ৩০০০-এর অধিক। ১৯৭১ সালে সংগঠিত বাংলাদেশের স্বাধীনতা যুদ্ধের ওপর ভিত্তি করে উল্লখেযোগ্য সংখ্যক গ্রন্থ প্রকাশের মাধ্যমে এ-প্রকাশনা পরিচিত হয়ে ওঠে। প্রকাশনীর বর্তমান স্লোগান, মুক্তিযুদ্ধ ও মুক্তচেতনা আমাদের প্রকাশনা। আগামী প্রকাশনী বাংলাদেশ জ্ঞান ও সৃজনশীল প্রকাশক সমিতির সদস্য। বাংলাদেশের বাইয়ে বিভিন্ন আন্তর্জাতিক বইমেলায় আগামী প্রকাশনীর সক্রিয় আংশগ্রহণ রয়েছে।
শীতল সরবরাহ শৃঙ্খল
শীতল সরবরাহ শৃঙ্খল বা সংক্ষেপে শীতল শৃঙ্খল (cold chain কোল্ড চেইন) এক ধরনের শীতাতপ নিয়ন্ত্রিত সরবরাহ শৃঙ্খল। অভগ্ন শীতল সরবরাহ শৃঙ্খল বলতে বিরতিহীনভাবে হিমায়িত উৎপাদন, সংরক্ষণ ও বিতরণ কর্মকাণ্ডের ধারা এবং এগুলির সাথে সংশ্লিষ্ট সরঞ্জাম সামগ্রী ও পণ্য স্থানান্তর ব্যবস্থাকে বোঝায়, যার উদ্দেশ্য পণ্যের গুণমান বজায় রাখার উদ্দেশ্যে ঈপ্সিত নিম্ন তাপমাত্রা পরিসর নিশ্চিত করা। পণ্যদ্রব্যসমূহের ব্যবহারোপযোগী জীবনকাল (শেলফ লাইফ Shelf life) সংরক্ষণ এমনকি দীর্ঘায়িত করার জন্য শীতল সরবরাহ শৃঙ্খল ব্যবহার করা হয়। এইসব পণ্যের মধ্যে তাজা বা টাটকা কৃষিজাত শাকসবজি-ফলমূল সামুদ্রিক খাদ্য, হিমায়িত খাদ্য, আলোকচিত্রের ঝিল্লি, রাসায়নিক দ্রব্য ও ঔষধীয় পণ্যসমূহ অন্তর্ভুক্ত। এই ধরনের পণ্যগুলিকে যখন পরিবহন করা হয় বা সাময়িক সংরক্ষণাগারে রাখা হয়, তখন সেগুলিকে কখনও কখনও "শীতল মালামাল" (কুল কার্গো Cool cargo) নামে ডাকা হতে পারে। অন্যান্য পণ্যদ্রব্যের বিপরীতে শীতল সরবরাহ শৃঙ্খলের পণ্যগুলি পচনশীল এবং সবসময়ই সর্বশেষ গন্তব্যস্থল বা ব্যবহারকারীর দিকে চলমান থাকে। এমনকি যখন এগুলিকে সাময়িকভাবে শীতল সংরক্ষণাগারে ধরে রাখা হয়, তখনও এগুলিকে ঐরূপে চলমান গণ্য করা হয় এবং পণ্য স্থানান্তর পদ্ধতির সমগ্র চক্র জুড়ে এগুলিকে সাধারণত "পরিবহনযোগ্য মালামাল" বা "কার্গো" হিসেবে উল্লেখ করা হয়। বিশেষ করে পর্যাপ্ত শীতল সংরক্ষণাগার গুণগত ও পরিমাণগত দৃষ্টিকোণ থেকে খাদ্যের অপচয় রোধে অতিআবশ্যকীয় ভূমিকা পালন করে।
আপেলসস কেক
ইতিহাস
আপেলসস কেক প্রস্তুতিটি উত্তর-পূর্ব আমেরিকার নিউ ইংল্যান্ডের কলোনিতে প্রাথমিক উপনিবেশিক সময়ে শুরু হয়। ১৯০০ থেকে ১৯৫০-এর দশক পর্যন্ত, আপেলসস কেকের প্রস্তুতপ্রণালি প্রায়শই আমেরিকান রান্নার বইগুলিতে উপস্থিত হত। মার্কিন যুক্তরাষ্ট্রে প্রতি বছর ৬ জুন, জাতীয় আপেলসস কেক দিবস উদ্যাপন করা হয়।
উপকরণ ও প্রস্তুতপ্রণালী
আপেলসস কেক হল এক প্রকার মিষ্টি কেক যা আপেল সস, ময়দা এবং চিনি ব্যবহার করে তৈরি করা হয়। প্রস্তুতপ্রণালীতে দোকানের-কেনা বা ঘরে তৈরি আপেলসস ব্যবহার করা যেতে পারে। অতিরিক্ত উপাদানগুলির মধ্যে রয়েছে ডিম, মাখন, মার্জারিন বা তেল, কিসমিস, খেজুর, কাটা আপেল, কাটা বাদাম (যেমন আখরোট ও পেকান), কোকো পাউডার এবং দারুচিনি, লবঙ্গ, জায়ফল এবং অ্যালস্পাইস জাতীয় মশলা। কিছু সংস্করণে শুকনো বা টাটকা, সূক্ষ্ম গ্রেডের আদা অন্তর্ভুক্ত হতে পারে। বেকিংয়ের পরে, আপেলসস কেক কখনও কখনও বরফে ঢেকে রাখা হয়, হিমশীতল বা গ্লেজ, যেমন ক্যারামেল গ্লেজ। এটি মিষ্টান্নকারীর চিনির গুড়ো বা হুইপ্‌ড ক্রিম দিয়েও পরিবেশন করা যেতে পারে। চালের ময়দা ব্যবহার করে গ্লুটেন মুক্ত আপেলসস কেক প্রস্তুত করা যায়।
আপেলসসের উপস্থিত তরল উপাদানের কারণে আপেলসস কেক আর্দ্র হতে থাকে। তবে, চাঙ্কি-স্টাইলের আপেল সস ব্যবহারের ফলে স্ট্যান্ডার্ড অ্যাপল-সস ব্যবহারের চেয়ে কম আর্দ্রতাযুক্ত একটি কেক তৈরি হতে পারে। পরিবেশন করার আগে এক বা দুই দিন রেখে দেয়ার ফলে এর স্বাদ বাড়তে পারে, কারণ এটি কেকের মধ্যে উপাদানগুলিকে মিশ্রিত করতে সময় নেয়।
বিভিন্ন ধরনের কেক প্যান ব্যবহার করে এটি প্রস্তুত করা যেতে পারে। যেমন একটি বান্ডট প্যান ব্যবহার করে রিং-আকারের বান্ডেট কেক, একটি লোফ প্যান ব্যবহার করে বা একটি শিট কেক প্যান সহ শিট কেক হিসেবে। আপেলসস কেক কখনও কখনও কাপকেক আকারেও প্রস্তুত হয়।
বৈচিত্র
আপেলসস কেক এক ধরনের কফি কেক হিসেবে তৈরি এবং পরিবেশন করা যেতে পারে, যাতে মিষ্টি ক্রাম্ব টপিং অন্তর্ভুক্ত থাকতে পারে। সহজ সংস্করণগুলির জন্য কফি কেক মিক্স, আপেল সস এবং অন্যান্য বিভিন্ন উপাদান ব্যবহার করে প্রস্তুত করা যেতে পারে। ব্লুবেরি, ক্র্যানবেরি এবং কিসমিস জাতীয় ফলগুলিও আপেলসস কফি কেকের উপরিতলে ব্যবহার করা যেতে পারে।
তাইসে মিয়াশিরো
তাইসে মিয়াশিরো (宮代 大聖, Taisei Miyashiro; জন্ম: ২৬ মে ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
তাইসে মিয়াশিরো ২০০০ সালের ২৬শে মে তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মিয়াশিরো জাপান অনূর্ধ্ব-১৫, জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৫ বছরে ২৪ ম্যাচে অংশগ্রহণ করে ১৩টি গোল করেছেন।
রেমাক্রী
রেমাক্রী ২০১৮ সালে নির্মিত একটি স্বল্পদৈর্ঘ্য চলচ্চিত্র। নিজস্ব গল্প ও চিত্রনাট্যের ভিত্তিতে চলচ্চিত্রটি নির্মাণ করেছেন মাকসুদ হোসাইন। ১৫ মিনিট দৈর্ঘ্যের এই ছায়াচিত্রে একটি পরিবারের বাবা ও ছেলের গল্প চিত্রিত হয়েছে। মুখ্য দুইটি চরিত্র পিতা ও পুত্রের ভূমিকায় অভিনয় করেছেন প্রখ্যাত অভিনেতা ফজলুর রহমান বাবু ও শিশুশিল্পী শরিফুল ইসলাম। সম্পূর্ণ চলচ্চিত্রটি বান্দরবান জেলা র রেমাক্রী ইউনিয়নের পাহাড়ী এলাকায় ২০১৮ সালের ডিসেম্বরে চিত্রিত হয়েছে। চলচ্চিত্রের নামও এই স্থানের নামে করা হয়েছে। ১৮ মার্চ ২০১৯ তারিখে জার্মানির রেগেন্সবোর্গে অনুষ্ঠিত ২৫তম আন্তর্জাতিক স্বল্পদৈর্ঘ্য চলচ্চিত্র সপ্তাহে রেমাক্রী'র উদ্বোধনী প্রদর্শণী হয়।
গল্পসূত্র
গল্প আবর্তিত হয়েছে রেমাক্রীর এক দুর্গম গ্রামে একটি পরিবারের বাবা(বাবু) ও ছেলে(শরিফুল)কে ঘিরে। ছেলে বিখ্যাত ফুটবল খেলোয়াড় লিওনেল মেসি র অন্ধ ভক্ত। মেসি তার স্বপ্নের নায়ক ও জীবনের আদর্শ। সে নিয়মিত টেলিভিশনে মেসির খেলা দেখে। মেসির একটি গুরুত্বপূর্ণ খেলার আগে বাড়ির টেলিভিশনটি যান্ত্রিকভাবে বিকল হয়ে যায়। খেলা দেখার জন্য টেলিভিশন সচল করতে হবে। গ্রামে টেলিভিশন ঠিক করার মত কারিগর নেই। এমন পরিস্থিতিতে নষ্ট টেলিভিশন কাঁধে নিয়ে রেমাক্রীর দুর্গম পথ অতিক্রম করে বাবা ও ছেলে। অবশেষে ছেলের মনে উপলব্ধি হয় যে, মেসি নয়, আসল নায়ক তার বাবা।
আসানসোল
আসানসোল ভারতের পশ্চিমবঙ্গ রাজ্যের পশ্চিম বর্ধমান জেলার একটি নগর ও পৌর নিগমাধীন অঞ্চল। এটি পশ্চিমবঙ্গের দ্বিতীয় বৃহত্তম শহরাঞ্চল এবং পশ্চিম বর্ধমান জেলার সদর।
রেমাক্রী
কুশীলব
অভিনয় শিল্পীঃ ফজলুর রহমান বাবু, মাহমুদুল ইসলাম মিঠু, শরিফুল ইসলাম ও রশিদা রাখি।
আসানসোল
ব্যুৎপত্তি
"আসানসোল" নামটি সাঁওতালি ভাষা থেকে আগত। "আসান" অর্থ বড় গাছ এবং "সোল" হলো ধান চাষের যোগ্য ভূমি।
রেমাক্রী
কুশীলব
প্রযোজকঃ আরিফুর রহমান, তামিম আরিফ ও আব্দুল মজিদ।
চিত্রগ্রাহকঃ নেহাল কুরেশী।
আসানসোল
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৭ মিটার (৩১৮ ফুট)।
রেমাক্রী
প্রদর্শনী
জার্মানীর রেগেন্সবোর্গে অনুষ্ঠিত ২৫তম আন্তর্জাতিক স্বল্পদৈর্ঘ্য চলচ্চিত্র সপ্তাহে রেমাক্রী চলচ্চিত্রটির প্রথম প্রদর্শন ঘটে। চলচ্চিত্রটি ঐ উৎসবের আন্তর্জাতিক প্রতিযোগিতা বিভাগে অংশগ্রহণ করে এবং ১৮ মার্চ ২০১৯ তারিখে প্রথম প্রদর্শন করা হয়। এছাড়াও ৩-৮ সেপ্টেম্বর, ২০১৯ তারিখে আয়োজিত একাদশ সিউল 'ইন্টারন্যাশনাল এক্সট্রিম শর্ট ইমেজ এন্ড ফিল্ম ফেস্টিভালের আন্তর্জাতিক প্রতিযোগিতা বিভাগে প্রদর্শনের জন্য 'রেমাক্রী' নির্বাচিত হয়। ২০ আগস্ট, ২০২০ সালে রেমাক্রী টরন্টো 'ইন্টারন্যাশনাল ফিল্ম ফেস্টিভাল অব সাউথ এশিয়া'য় প্রদর্শিত হয়।
আসানসোল
জনসংখ্যার উপাত্ত
ভারতের ২০১১ সালের জনগণনা অনুসারে আসানসোল নগরীর জনসংখ্যা হলো ১২ লাখের ওপর। এর মধ্যে পুরুষ ৫৩% এবং নারী ৪৭%।
রেমাক্রী
প্রদর্শনী
একনজরে রেমাক্রী 'র আন্তর্জাতিক উৎসবে প্রদর্শিত হওয়ার তালিকাঃ
আসানসোল
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আসানসোলের সাক্ষরতার হার অধিক।
এই নগরীর জনসংখ্যার ১১% হল ৬ বছর বা তার চেয়ে স্বল্পবয়সী।
যোগাযোগ ব্যবস্থা
দক্ষিণবঙ্গ রাজ্য পরিবহন নিগম কলকাতা এবং মালদা, শিলিগুড়ি, মেদিনীপুর, বাঁকুড়া, সিউড়ি, পুরুলিয়া, বর্ধমান, কালনা, হাবড়া, ব্যারাকপুর, দীঘা, বোলপুর, কিনাহার এবং বহরমপুর এবং অন্যান্য অনেক গন্তব্যস্থলে দৈনন্দিন বাস পরিষেবা পরিচালনা করে। এছাড়াও উত্তরবঙ্গ রাজ্য পরিবহন নিগম  নগরান্তরের জন্য বাস পরিষেবা  প্রদান করে। অনেকগুলি বেসরকারি বাস অপারেটর, ট্যাক্সি, ওলা ক্যাশ ইত্যাদি রেডিও ট্যাক্সিগুলি স্থানীয়ভাবে এবং আন্তঃসীমান্ত  রুটগুলিও যাত্রী পরিবহনের কাজ করে। বিভিন্ন বেসরকারি বাস  সংগঠন আসানসোল থেকে বর্ধমান, কল্যাণী, হাওড়া, বারাসাত ও বাঁকুড়া শহরে বাস পরিচালনা করে। নগরীর বাস পরিষেবা আরও উন্নতির জন্য এবং দূষণমুক্ত করার জন্য রাজ্যের পরিবহন বিভাগ আসানসোলে বৈদ্যুতিক বাস চালু করতে যাচ্ছে। দুর্গাপুর-আসানসোল গমনপথে যেসব বৈদ্যুতিক বাস চলাচল করবে, সেগুলি দক্ষিণবঙ্গ রাজ্য পরিবহন নিগম (এসবিএসটিসি) এর বাস ডিপোতে  রিচার্জ বা পুনঃনির্ধারিত হবে।
রেলপথ
আসানসোল শহর রেল পরিবহনের কেন্দ্রবিন্দু। আসানসোল রেলওয়ে বিভাগ বর্তমানে পূর্ব রেল জোনের একটি অংশ। এই শহরটি আসানসোল রেল বিভাগের সদর দপ্তর হিসেবে কাজ করে এবং পশ্চিমবঙ্গ ও ঝাড়খণ্ড জুড়ে ছড়িয়ে ছিটিয়ে ৪৯৩ কিলোমিটার (৩০৬ মাইল) রেলপথ রয়েছে এই রেল বিভাগে। আসানসোল রেল বিভাগের স্টেশনগুলি হল অণ্ডাল, রাণীগঞ্জ এবং দুর্গাপুর।
কলকাতা থেকে দিল্লি পর্যন্ত প্রধান রেললাইনটি শহরের মধ্য দিয়ে হাওড়া থেকে নতুন দিল্লির দিকে যায় এবং সীতারামপুর রেল জংশনে গ্রান্ড কর্ড লাইন যুক্ত রয়েছে, আসানসোল জংশনের সামান্য কিছু পশ্চিমে। বর্ধমান-আসানসোল রেলপথ হাওড়া-দিল্লি প্রধান লাইনের একটি অংশ। অন্ডালের সঙ্গে আসানসোল এবং পরে জামশেদপুর, পুরুলিয়া ও খড়্গপুর থেকে বাঁকুড়া পর্যন্ত রেলওয়ে ট্র্যাকের আরেকটি রেলপথ রয়েছে। একটি শাখা লাইন সাহেবগঞ্জ লুপের উপর সাঁইথিয়া দিয়ে অন্ডালকে সংযুক্ত করেছে।
আকাশপথ
আসানসোল মহানগরের অন্তর্গত বার্ণপুর শহরে দামোদর নদের তীরে অবস্থিত একটি ব্যক্তিগত বিমানবন্দর রয়েছে। এই বিমানবন্দরের মালিকানা রয়েছে ইস্কো ইস্পাত (বার্নপুর ইস্পাত কারখানা) কারখানার কাছে। বর্তমানে এই বিমানবন্দর ভারতীয় বিমানবন্দর কর্তৃপক্ষ দ্বারা পরিচালিত হয়। বর্তমানে বিমানবন্দরের রানওয়ে ১,২২০ মিটার (৪,০০০ ফুট) দীর্ঘ ও ২৩ মিটার চওড়া। বিমানবন্দরটিতে কোনো টার্মিনাল বা প্রান্তিক নেই। নেই কোনো এটিসি নিয়ন্ত্রণ ভবন।
মর্দজান সিঘালী
থাম্ব|২০১৯-এ মর্দজান সিঘালী মর্দজান সিঘালী (জন্ম ১৯৬৪) একজন ইরানি বংশোদ্ভূত ডাচ মানবাধিকার কর্মী, শরণার্থী আন্দোলনকর্মী ও অলাভজনক পরিচালক। তিনি ২০১৩ সালে দ্য স্টিকটিং ফর লুফটিলিং স্টুডেন্টেন ইউএএফ (রেফিউজি স্টুডেন্টস ফাউন্ডেশন) এর পরিচালক হন। তিনি কলেজ ফর দ্য রেফটপ ফন দ্য ম্যানস-এর উপদেষ্টা বোর্ডে এবং হেট লু প্যালেসের সুপারভাইজরি বোর্ডের সদস্য হিসেবে কাজ করেন।
যুবতী
মর্দজান সিঘালী ১৯৬৪ সালে কাস্পিয়ান সাগরের তীরবর্তী উত্তর ইরানের রাশ শহরে জন্মগ্রহণ করেছিলেন। ১৯৭৮ সালে ইরানি বিপ্লবের প্রাদুর্ভাবের আগ পর্যন্ত, সিঘালীর একটি সুরক্ষিত পারিবারিক জীবন ছিল, কিন্তু শাহের পতন তাকে রাজনীতিতে আগ্রহী হতে অনুপ্রাণিত করেছিল।
ইরানে প্রাপ্তবয়স্ক জীবন
১৯৭৯ সালে ইসলামপন্থীদের দ্বারা বিপ্লব হস্তগত হওয়ার পর, সেঘালী স্বাধীনতা ও সমান সুযোগের জন্য লড়াই করতে একটি প্রগতিশীল দলে যোগদান করে। তিনি লিফলেট বিতরণ করেছিলেন ও সভায় অংশ নিয়েছিলেন, যেখানে তিনি আলোচনায় অংশ নিয়েছিলেন। এই বিরোধী রাজনৈতিক কর্মকাণ্ডের কারণে, তেহরানে তার মাসির বাড়িতে কয়েক মাস লুকিয়ে থাকতে হয়েছিল, যখন তার বয়স ১৭ বছর ছিল; যাইহোক, তিনি দৈনন্দিন জীবন যাপনের কর্মকাণ্ড খুব কমই করতে পারতেন, কারণ তাকে সরকারের দৃষ্টির বাইরে থাকতে হয়েছিল। অবশেষে সে তার বাবাকে তার পিতা-মাতার বাড়িতে একসাথে নওরোজ উদযাপন করতে রাজি করতে সক্ষম হয়েছিল, কিন্তু ১৯৮২ সালে তার আগমনের দিন তাকে তার ঘুমের মধ্যে গ্রেপ্তার করা হয়েছিল, যার পরে তাকে ১.৫ বছর কারাভোগ করতে হয়েছিল। তিনি বলেছিলেন যে তিনি প্রতিদিন চরম ভয়ের সম্মুখীন হন, তাকে নির্যাতন করা হয় এবং বেশ কয়েকজন মহিলাকে যাদের সাথে তিনি বন্দী ছিলেন তাদের মৃত্যুদণ্ড দেওয়া হয়েছিল।  সব অত্যাচার সত্ত্বেও, তিনি ভেঙে পরেননি।
তার বাবা -মা শাসন ব্যবস্থার সাথে চুক্তি করার পর অবশেষে সিঘালীকে মুক্তি দেওয়া হয়েছিল, যেখানে তারা একটি ভারী মুক্তিপণ প্রদান করেছিল, তাকে বিয়ে করতে বাধ্য করা হয়েছিল এবং এখন থেকে তাকে পড়াশোনা ও কাজ করতে নিষেধ করা হয়েছিল। এই সিদ্ধান্তে তার কোন বক্তব্য ছিল না বলে সেঘালী রাগান্বিত ছিল এবং এর পর তাকে অন্য মানুষকে খুশি করার জন্য নিবেদিত জীবন যাপন করতে হয়েছে; তিনি নিজে (প্রাথমিকভাবে) মোটেও খুশি ছিলেন না।  তার বাবা -মা তার সাথে চুক্তি নিয়ে আলোচনা করতে অস্বীকার করেছিলেন এবং তাকে কারাগারে কী  ভাবে দিন কাটাতে হয়েছিল, সে সম্পর্কে তাদের বলতে দেওয়া হয়নি; এটি জড়িত প্রত্যেকের জন্য বেদনাদায়ক ছিল। কিছু প্রতিরোধের পর, ১৯৮৩ সালের ৮ ডিসেম্বর তিনি অবশেষে তার কয়েক বছরের বন্ধু রসুলকে বিয়ে করেন, যদিও তিনি এখনও বিয়ের জন্য প্রস্তুত ছিলেন না। একে অপরের প্রতি সত্যিকারের ভালবাসা গড়ে উঠতে বেশ কয়েক বছর সময় লেগেছিল এবং অবশেষে তারা দুটি পুত্র সন্তানের জন্মদেন।
নুরিন জাজলিন হত্যাকাণ্ড
নুরিন জাজলিন বিনতে জাজিমিন (১১ সেপ্টেম্বর ১৯৯৯ - ১৬ সেপ্টেম্বর ২০০৭) একটি আট বছর বয়সী মালয়েশীয় বালিকা যাকে ২০০৭ সালে হত্যা করা হয়েছিল। ২০শে আগস্ট ২০০৭ তারিখে কুয়ালালামপুরের ওয়াংসা মাজু বিভাগে তার বাড়ির কাছে একটি ভেজা বাজারে চুলের ক্লিপ কিনতে যাওয়ার পর সে মূলত নিখোঁজ হয়ে যায় পুলিশের মামলায় বলা হয়েছে। তার বাবা-মা পুলিশের কাছে নিখোঁজ ব্যক্তির একটি প্রতিবেদন দায়ের করেন এবং পরবর্তী সপ্তাহগুলোতে মূলধারার প্রচার মাধ্যম এবং এনজিওসহ বেশ কয়েকটি সংস্থা তার সন্ধান শুরু করে। পুলিশ নিকটবর্তী ক্যামেরা থেকে সিসিটিভি ফুটেজ খুঁজে পেতে সক্ষম হয়। এতে দেখা যায় যে রাতে সে নিখোঁজ হওয়ার রাতে তাকে টেনে নিয়ে একটি সাদা ভ্যান গাড়ীতে তোলা হয়েছিল। অদ্যাবধি এ হত্যার সমাধান হয়নি।
আবিষ্কার এবং সনাক্তকরণ
২০০৭ সালের ১৭ সেপ্টেম্বর সকালে, দোকানের মালিক কর্তৃক আবিষ্কৃত পিজেএস ১/৪৮, পেটালিং জয়ার একটি দোকানের সামনে একটি নতুন জিম ব্যাগ রেখে দেওয়া হয়। এতে একটি অজ্ঞাত পরিচয় শিশুর নগ্ন শরীর ছিল যা ভ্রূণের অবস্থানে ঠাসা ছিল; পুলিশ বিশ্বাস করেছিল যে আবিষ্কারের আগে তিনি ছয় ঘন্টারও বেশি সময় আগে মারা গিয়েছিলেন। একটি শশা এবং একটি বেগুন তার যৌনাঙ্গে ভরাট পাওয়া গেছে এবং তার মলদ্বার ফেটে গেছে। এটি নির্ধারিত হয়েছিল যে ব্যাকটেরিয়া সংক্রমণ তার মৃত্যুর জন্য দায়ী।
এ সময় নুরিন জাজলিনের বাবা-মা তার শারীরিক বৈশিষ্ট্যের পরিবর্তনের কারণে লাশটিকে তাদের মেয়ে হিসেবে শনাক্ত করতে পারেননি; এমনকি এটাও বলা হয়েছিল যে শিশুটি বিদেশী হতে পারে, কারণ তার যক্ষ্মার বিরুদ্ধে বাধ্যতামূলক বিসিজি টিকাকরণের কারণে যে দাগটি যে দাঁগ হওয়ার কথা ছিল, তা তার দেহে ছিলনা। তার বাবা-মা প্রাথমিকভাবে আশা বজায় রেখেছিলেন যে তাদের মেয়ে বেঁচে থাকতে পারে এবং নুরিন তাদের তত্ত্বাবধানে রয়েছে বলে দাবি করা লোকদের কাছ থেকে বেশ কয়েকটি প্র্যাঙ্ক কলের শিকার হয়েছিল। পরে পরিচালিত ডিএনএ পরীক্ষায় দেহটি নুরিন জাজলিনের বলে নিশ্চিত করা হয়।
তদন্ত
একজন অজ্ঞাত আততায়ীর হাতে তার নির্মম নির্যাতন এবং শেষ পর্যন্ত মৃত্যুর প্রকৃতি, সাইকোপ্যাথিক হত্যাকারী বলে সন্দেহ করা হয়, সারা দেশে ক্ষোভের সৃষ্টি করে। মালয়েশিয়ার প্রচার মাধ্যম এবং ইন্টারনেট ব্লগ এই মামলার প্রতিক্রিয়ায় ক্ষোভ ও অবিশ্বাসে ভরে গেছে এবং এই হত্যাকাণ্ডকে "বছরের পর বছর ধরে দেশটির সবচেয়ে ভয়াবহ অপরাধ" হিসেবে বিবেচনা করা হয়। এই মামলার ফলে তৎকালীন প্রধানমন্ত্রী আবদুল্লাহ আহমাদ বাদাভি দোষী সাব্যস্ত শিশু যৌন অপরাধীদের তালিকা প্রচার করার সম্ভাবনা সম্পর্কে একটি বিবৃতি দেন। পুলিশের মহাপরিদর্শক মুসা হাসান প্রাথমিকভাবে পরামর্শ দিয়েছিলেন যে নুরিনের বাবা-মা অবহেলা করেছেন কিনা তা তিনি তদন্ত করে দেখা বেন। এই অপরাধের ফলে শিশু আইন ২০০১ এর ৩৩ ধারায় অভিযোগ আনা হতে পারে। মালয়েশিয়া ক্রাইম প্রিভেনশন ফাউন্ডেশনের চেয়ারম্যান লি লাম থিয়ের কাছ থেকে এই পরামর্শ জনরোষকে উস্কে দিয়েছে, যিনি প্রতিক্রিয়া জানিয়েছেন যে বাবা-মাকে আরও শাস্তি দেওয়া অন্যায় হবে।
২৮ সেপ্টেম্বর ফেডারেল এজেন্টরা শাহ আলমের ৭ নম্বর ধারার একটি দোকানে অভিযান চালায়, যেখানে তারা হত্যার ঘটনায় ২৭ থেকে ৩৫ বছর বয়সী চার জন পুরুষ ও একজন মহিলাকে গ্রেপ্তার করে। জিজ্ঞাসাবাদের পর মহিলাকে ছেড়ে দেওয়া হয়, এবং পুরুষদের সাত দিনের জন্য পুলিশ হেফাজতে পাঠানো হয়। তবে প্রমাণের অভাবে তিন দিন পর তাদের নিঃশর্তমুক্তি দেওয়া হয়। এরপর পুলিশ নুরিনের হত্যাকারীকে গ্রেপ্তারের জন্য তথ্যের জন্য আরএম১০,০০০ এর একটি পুরস্কার প্রদান করে; একজন বেনামী বেসরকারী ব্যবসায়ী অতিরিক্ত আরএম১০,০০০ এর সাথে এটি মেলাতে সম্মত হন। ২ অক্টোবর নেগেরি সেমবিলানের নিল্লাই-এর একটি বাজারে ইন্দোনেশিয়ার এক মহিলাকে গ্রেপ্তার করে পুলিশ; মুখোমুখি হলে, মহিলাটি তার বহনকরা একটি সিম কার্ড গিলে ফেলার চেষ্টা করেছিলেন।
১১ অক্টোবর, পুলিশ পেটালিং উটামা, পেটলিং জয়ার একটি দোকানের কাছে সিসিটিভি ১১ অক্টোবর পুলিশ পেটালিং জয়ার পেটালিং উতামার একটি শপলটের কাছে সিসিটিভি ক্যামেরায় ধরা পড়া ভিডিও ফুটেজ প্রকাশ করে, যেখানে আট বছর বয়সী নুরিনকে নিয়ে থাকা স্পোর্টস ব্যাগটি পাওয়া যায়। ঝাপসা ছবিগুলির স্পষ্টতা বাড়ানোর জন্য সিসিটিভি ফুটেজটি ২৬ সেপ্টেম্বর এফবিআইয়ের কাছে পাঠানো হয়েছিল। ১৬ সেপ্টেম্বর দুপুর ১টার দিকে তোলা প্রথম ক্লিপটিতে দেখা যায়, একজন মোটরসাইকেল চালক একটি স্পোর্টস ব্যাগ (নুরিনের লাশ সহ) বহন করছে এবং দোকানলটে রেখে যাচ্ছে। এক ঘন্টা পরে রেকর্ড করা দ্বিতীয় ক্লিপটিতে দেখা যায় যে একজন মহিলা শপলটের চারপাশে ঘুরে বেড়াচ্ছে যাকে পরে তিনজন লোক ঘটনাস্থলে এসে তুলে নিয়ে যায়। বর্ধিত ফুটেজটি অবশ্য মোটরসাইকেল চালকের মুখ এবং মোটরসাইকেলের লাইসেন্স প্লেট প্রকাশ করতে ব্যর্থ হয়েছে।
২০১৮ সালে, নুরিনের বাবা তার মেয়ের মামলাটি পুনরায় চালু করার জন্য এবং সর্বশেষ প্রযুক্তি ব্যবহার করে এটি তদন্ত করার জন্য পুলিশের কাছে আবেদন করেছিলেন।
নগেন্দ্রশেখর চক্রবর্তী
সর্দার নগেন্দ্রশেখর চক্রবর্তী (Nagendrashekhar Chakrabarty) (১৫ জুলাই, ১৮৯৩ - ৮ মার্চ, ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
জন্ম, শৈশব ও শিক্ষা
নগেন্দ্রশেখর চক্রবর্তীর জন্ম শরীয়তপুর জেলার গোসাইরহাট উপজেলার দাসেরজঙ্গল গ্রামে। তার পিতার নাম প্রসন্নকুমার চক্রবর্তী। তার পিতামহ ঈশ্বরচন্দ্র চক্রবর্তীর স্বদেশী গ্রহণ ও বিলেতি বর্জন তাকে শৈশবেই আকৃষ্ট করে। ১৩ বছর বয়সে বিলেতী লবণের দোকানে পিকেটিং করে বেত্রদণ্ডে দণ্ডিত হন। তিনি ময়মনসিংহ সিটি স্কুলের ছাত্র থাকাকালে অনুশীলন সমিতি ও হেমেন্দ্রকিশোর আচার্য চৌধুরীর ময়মনসিংহের বিপ্লবী সংস্থা সাধনা সমিতির কার্যাবলীর সংগে যুক্ত হন।
সাধনা সমিতির অন্যান্য সদস্যবৃন্দ
নগেন্দ্রশেখর চক্রবর্তী ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, ও দ্বিজেন্দ্র চৌধুরী ননী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
অলিম্পিকে মোনাকো
মোনাকো প্রথম অলিম্পিক গেমসে করে ১৯২০ সালে, তারপর থেকে অধিকাংশ গ্রীষ্মকালীন অলিম্পিক গেমসে মোনাকো অংশগ্রহণ করেছে। তবে তারা ১৯৩২, ১৯৫৬ এবং ১৯৮০ গেমস বয়কট করেছিল। শীতকালীন অলিম্পিক গেমসে মোনাকো ১৯৮৪ সাল থেকে অংশগ্রহণ করে আসছে।
মোনাকোর ক্রীড়াবিদগন এখনও কোন পদক জিততে পারেনি। যদিও ১৯২৪ অলিম্পিকে জুলিয়ান নামের ক্রীড়াবিদ একটি ব্রোঞ্জ পদক জিতেছিল, কিন্ত তা অফিসিয়ালভভাবে স্বীকৃতি পায়নি।
মোনাকোর জাতীয় অলিম্পিক কমিটি ১৯০৭ সালে গঠিত হলে আন্তর্জাতিক অলিম্পিক কমিটি আইওসির স্বীকৃতি পায় ১৯৫৩ সালে।
ঙ্গাগ-গি-দ্বাং-পো (ফাগমোদ্রুপা রাজবংশ)
রাজ্যাভিষেকের পটভূমি
ঙ্গাগ-গি-দ্বাং-পো ফাগ-মো-গ্রু-পা রাজবংশের সপ্তম রাজা গ্রাগ্স-পা-'ব্যুং-গ্নাসের পুত্র ছিলেন। ১৪৫৪ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হয় এবং তার ভ্রাতা কুন-দ্গা'-লেগ্স-পা পরবর্তী রাজা হন। ১৪৫৪ খ্রিষ্টাব্দে ঙ্গাগ-গি-দ্বাং-পো গ্দান-সা-থেল বৌদ্ধবিহারের প্রধান হিসেবে নির্বাচিত হন। কুন-দ্গা'-লেগ্স-পার রাজত্বকালে রিং-স্পুংস-পার সঙ্গে বিরোধ চরমে ওঠে। রিং-স্পুংস-পার নোর-বু-ব্জাং-পোর পৌত্র দোন-য়োদ-র্দো-র্জে বারবার আক্রমণ করলে মন্ত্রীরা ১৪৮১ খ্রিষ্টাব্দে কুন-দ্গা'-লেগ্স-পাকে নির্বাসনে পাঠিয়ে দেন এবং ঙ্গাগ-গি-দ্বাং-পোকে পরবর্তী রাজা হওয়ার আমন্ত্রণ জানান। রাজা হওয়ার পর ঙ্গাগ-গি-দ্বাং-পো বিবাহ করেন এবং ঙ্গাগ-দ্বাং-ব্ক্রা-শিস-গ্রাগ্স-পা নামে এক পুত্রসন্তানের জন্ম দেন।
রিং-স্পুংস-পার সঙ্গে বিরোধ
ঙ্গাগ-গি-দ্বাং-পোর রাজত্বেও রিং-স্পুংস-পার সঙ্গে বিরোধ চলতে থাকে। ১৪৮৫ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধীনে থাকা র্গ্যাল-র্ত্সে শহর আক্রমণ করেন এবং তিন বছর পর শহরটি অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার রাজপুরুষ গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান।
বাধাগাছি
বাধাগাছি ভারতের পশ্চিমবঙ্গ রাজ্যের হুগলি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাধাগাছি শহরের জনসংখ্যা হল ৪৭১৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে বাধাগাছি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ফিরাস আল বুরাইকান
ফিরাস বিন তারিক বিন নাসির আল বুরাইকান (فراس البريكان, Firas Al-Buraikan; জন্ম: ১৪ মে ২০০০; ফিরাস আল বুরাইকান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল ফাতিহ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৭ সালে, ফিরাস সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২৮ ম্যাচে ৬টি গোল করেছেন।
প্রারম্ভিক জীবন
ফিরাস বিন তারিক বিন নাসির আল বুরাইকান ২০০০ সালের ১৪ই মে তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফিরাস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।
এ এম জহিরুদ্দিন খান
এ এম জহিরুদ্দিন খান (৫ জুলাই ১৯৩৬- ২৯ মার্চ ২০০৫) বাংলাদেশী মুক্তিযোদ্ধা, শিল্পপতি ও রাজনীতিবিদ, সাবেক সংসদ সদস্য ও সাবেক মন্ত্রী। তিনি ১৯৫৮ সালে একে খান অ্যান্ড কোম্পানির ব্যবস্থাপনা পরিচালক এবং ১৯৯১ সালে চেয়ারম্যান হন। এছাড়াও তিনি এফবিসিসিআইয়ের সভাপতি ছিলেন।
জন্ম ও প্রাথমিক জীবন
জহির উদ্দিন খান ৫ জুলাই ১৯৩৬ সালে চট্টগ্রাম জেলার রাউজান উপজেলায় জন্মগ্রহণ করেন। তার পিতা আইনশাস্ত্রজ্ঞ, রাজনৈতিক নেতা ও শিল্পপতি (এ কে খান নামে পরিচিত) আবুল কাসেম খান ব্রিটিশ ভারতের আইনসভার সদস্য, পাকিস্তান আইন সভার সদস্য ও পাকিস্তানের মন্ত্রী ছিলেন। মাতা ব্রিটিশ ভারতের বেঙ্গল বর্মা স্টিম ন্যাভিগেশন কোম্পানি লিমিটেড কোম্পানির মালিক আবদুল বারী চৌধুরীর প্রথমা কন্যা শামসুন্নাহার বেগম। তিনি ভারতের দার্জিলিংয়ের সেন্ট পলস স্কুলে পড়াশোনা করে পাকিস্তানের লাহোরের আইচিসন কলেজে পড়াশোনা করেন।
রাজনৈতিক ও কর্মজীবন
এ এম জহিরুদ্দিন খান ১৯৫৮ সালে একে খান অ্যান্ড কোম্পানির ব্যবস্থাপনা পরিচালক এবং ১৯৯১ সালে চেয়ারম্যান হন। তিনি একটেলের প্রতিষ্ঠাতা চেয়ারম্যান এবং কোটস বাংলাদেশ, বেঙ্গল ফিশারিজ লিমিটেডের চেয়ারম্যান ছিলেন। তিনি চট্টগ্রাম চেম্বার অব কমার্স অ্যান্ড ইন্ডাস্ট্রির (সিসিসিআই) সভাপতি ছিলেন।
১৯৭৭ সালে তিনি ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি (এফবিসিসিআই) সভাপতি নির্বাচিত হন। এফবিসিসিআইয়ের সভাপতি হিসাবে তিনি ইসলামিক চেম্বারস অফ কমার্স অ্যান্ড ইন্ডাস্ট্রি গঠনের উদ্যোগ নিয়েছিলেন। ১৯৭৭ সালে তিনি ইস্তাম্বুল সম্মেলনে ইসলামিক চেম্বার অফ কমার্স অ্যান্ড ইন্ডাস্ট্রির সংবিধানের খসড়া তৈরির জন্য ওয়ার্কিং কমিটিরর চেয়ারম্যান নির্বাচিত হয়েছিলেন।
১৯৭১ সালে তিনি বাংলাদেশের স্বাধীনতা যুদ্ধে সক্রিয় ভূমিকা পালন করেন।
তিনি ১৯৭৫ সালে জেনেভায় আন্তর্জাতিক শ্রম সংস্থা (আইএলও) সম্মেলনে বাংলাদেশের প্রতিনিধি হিসাবেও অংশ নিয়েছিলেন। ১৯৬৯ থেকে ১৯৭১ সাল পর্যন্ত অল পাকিস্তান টেক্সটাইল মিলস অ্যাসোসিয়েশনের (পূর্ব অঞ্চল) চেয়ারম্যান, বাংলাদেশ টেক্সটাইল মিলস অ্যাসোসিয়েশনের (বিটিএমএ) প্রতিষ্ঠাতা চেয়ারম্যান, ইনভেস্টমেন্ট কর্পোরেশন অব বাংলাদেশের (আইসিবি) প্রতিষ্ঠাতা পরিচালক ও সাধরণ বিমা কর্পোরেশনের পরিচালক ছিলেন। তিনি সোনালী ব্যাংকের চেয়ারম্যান হিসাবেও দায়িত্ব পালন করেছিলেন।
তিনি ১৯৭৮ সালে রাজনীতিতে যোগ দিয়ে ১৯৭৯ সালের সালের দ্বিতীয় জাতীয় সংসদ নির্বাচনে চট্টগ্রাম-৬ আসন থেকে তৎকালীন রাষ্ট্রপতি জিয়াউর রহমানের নেতৃত্বে গঠিত বাংলাদেশ জাতীয়তাবাদী দলের (বিএনপি) মনোনয়ন নিয়ে সংসদ সদস্য নির্বাচিত হন। তিনি জিয়াউর রহমান সরকারের শিল্প প্রতিমন্ত্রী ছিলেন। ১৯৯১ সালে তিনি বেগম খালেদা জিয়ার প্রথম মন্ত্রিসভায় ১৯৯১ থেকে ১৯৯৩ সাল পর্যন্ত পরিকল্পনামন্ত্রী এবং ১৯৯৩-১৯৯৪ সাল পর্যন্ত শিল্পমন্ত্রী হিসাবে দায়িত্ব পালন করেন।
মৃত্যু
জহিরউদ্দিন খান ২৯ মার্চ ২০০৫ সালে থাইল্যান্ডের ব্যাংককের বুমরুনগ্রাদ হাসপাতালে হৃদরোগে আক্রান্ত হয়ে চিকিৎসাধীন অবস্থায় মৃত্যুবরণ করেন। চট্টগ্রামের বাটালি পাহাড়ের পারিবারিক কবরস্থানে তাকে সমাহিত করা হয়।
কল্পতরু সেনগুপ্ত
কল্পতরু সেনগুপ্ত (১৬ এপ্রিল, ১৯১৬ — ২০ জুন, ২০০৩) একজন বাঙালি স্বাধীনতা সংগ্রামী, সাম্যবাদী কর্মী ও সাহিত্যিক।
স্বাধীনতা আন্দোলন
কল্পতরু সেনগুপ্তের পিতা সতীশ চন্দ্র সেনগুপ্ত নিজেও বিপ্লবী চেতনায় উদ্বুদ্ধ ছিলেন। ১৯২১ সালে রেলওয়ে ধর্মঘটে যোগদান করে চাকরি ছেড়ে আসাম চলে যান তিনি। পুত্র কল্পতরু নোয়াখালী জেলা য় স্কুলে পড়ার সময়েই রাজনৈতিক কার্যকলাপের সাথে যুক্ত হন ও স্বাধীনতা সংগ্রামীদের সংস্পর্শে আসেন। চট্টগ্রাম যুব বিদ্রোহ এবং জেলাব্যাপী সরকারি দমন নীতির মধ্যে কল্পতরুর ছাত্রজীবন স্বাভাবিকভাবে অগ্রসর হয়নি। প্রবেশিকা পরীক্ষায় উত্তীর্ণ হবার পর ১৯৩০ এর দশকের গোড়ার দিকে তিনি চট্টগ্রাম বিদ্রোহে যোগ দেন। গান ও আবৃত্তির মাধ্যমে তিনি রাজনৈতিক কর্মীদের উদ্বুদ্ধ করতেন। প্রথম গ্রেপ্তার হন ১৯৩৪ সালে। মুক্তি পেয়ে আবার বি সি এল আইনে কারাবরণ করেন। বহরমপুর কেন্দ্রীয় কারাগারে বন্দী ছিলেন তিনি।
কমিউনিস্ট পার্টিতে
জেলে থাকার সময় মার্কসবাদ নিয়ে পড়াশোনা করেন এবং মুক্তি পেয়ে ১৯৩৮ সালে ভারতের কমিউনিস্ট পার্টির সদস্যপদ পান। পার্টির কাজে আসামে যান ও বদরপুর শহরে রেল শ্রমিক ও কমিউনিস্ট পার্টি সংগঠন গড়ে তোলার জন্যে পরিশ্রম করতেন। আসাম বেঙ্গল রেলওয়ে শ্রমিক ইউনিয়নের কার্যকরী সম্পাদক ছিলেন তিনি। দ্বিতীয় বিশ্বযুদ্ধের শুরুতে তাকে আসাম থেকে বহিষ্কার করলে তিনি চট্টগ্রাম চলে যান ও একবছর সেখানে বন্দীজীবন যাপন করতে হয়। ১৯৩৮ সালের মধ্যবর্তী সময়ে কবি ওহীদুল আলমের সহযোগিতায় তিনি চট্টগ্রাম প্রগতি লেখক সঙ্ঘ প্রতিষ্ঠা করেন। ১৯৪৫ খ্রিষ্টাব্দে কমিউনিস্ট পার্টির জেলা সম্পাদক হন এবং ১৯৫১ পর্যন্ত এই দায়িত্ব পালন করেন। কমিউনিস্ট পার্টি নিষিদ্ধ হওয়ার কারণে স্বাধীনতার পরেও পূর্ব পাকিস্তানে তাকে ১৯৫১ সাল পর্যন্ত আত্মগোপন করে থাকতে হয়। এই সময় সাম্প্রদায়িক দল আ্নসার বাহিনী তাকে খুঁজে পায় এক চা বাগানে এবং মারাত্মকভাবে মারধোর করে, এর ফলে পঙ্গু হয়ে যান এই বিপ্লবী। ৬ মাস পরে চিকিৎসার জন্যে কলকাতা আসেন। তার স্ত্রীও সেইসময় জেলবন্দী ছিলেন তদানীন্তন পুর্ব পাকিস্তানে। কলকাতায় শ্রমিক আন্দোলনের সাথে যুক্ত হন। এ সূত্রে মুজফ্‌ফর আহ্‌মেদে র সাথে তার ঘনিষ্ঠতা হয়।
সাংবাদিকতা
কলকাতায় এসে ভারতের কমিউনিস্ট পার্টি র মুখপত্র স্বাধীনতা পত্রিকায় যোগ দেন। বসুমতী পত্রিকায় সাংবাদিকের কাজ করার সময় কর্মী সংগঠন করার অপরাধে তার চাকরি যায় ১৯৭০ সালে। নন্দন, সত্যযুগ ইত্যাদি পত্রিকায় কাজ করেছেন। সাংবাদিক ও সুলেখক হিসেবে তার খ্যাতি ছাড়াও তিনি পরিচিত ছিলেন একজন নজরুল বিশেষজ্ঞ রূপে। তিনি বিশ্বাস করতেন যে সাম্প্রদায়িক সম্প্রীতি অনুসরণ করতে গেলে কাজী নজরুল ইসলামে র ভাবাদর্শ অনুশীলন করার বিশেষ প্রয়োজন রয়েছে। জীবনের শেষ ত্রিশ বছর তিনি নজরুলের সাহিত্য এবং নজরুল গীতি চর্চায় আত্মনিয়োগ করেন। পশ্চিমবঙ্গে নজরুল একাডেমি গড়ে তোলায় তার বিশেষ ভূমিকা রয়েছে। পরবর্তীতে নজরুল সংক্রান্ত গবেষণার জন্য তিনি বহুবার বাংলাদেশে যান। পশ্চিমবঙ্গ বাংলা আকাদেমি কর্তৃক ২০০১ সালে নজরুল পুরস্কারে ভূষিত হয়েছিলেন।
সাহিত্য
তিনি বহু প্রবন্ধ লিখেছেন। তার কয়েকটি গ্রন্থ হলো, চাঁদের দেশে মানুষ, ফ্যাসিজম কীভাবে আসে, নজরুল গীতি অন্বেষা, জনগণের কবি নজরুল ইসলাম, উদাসী-ভৈরব, দেশপ্রেমিকের রোজনামচা, ভারতে সাম্রাজ্যবাদী গোয়েন্দা চক্র, স্ফুলিঙ্গ থেকে বহ্নি শিখা, মুজফফর আহমদ। আত্মজীবনী মূলক রচনা ‘স্মৃতির সময় সময়ের স্মৃতি’র জন্যে তিনি পুরষ্কৃত হন।
মৃত্যু
কল্পতরু সেনগুপ্ত মারা যান ২০ জুন ২০০৩ খ্রিষ্টাব্দে।
ঠেকাও মাস্তান
ঠেকাও মাস্তান হচ্ছে ২০০১ সালে মুক্তিপ্রাপ্ত একটি বাংলাদেশী একশনধর্মী চলচ্চিত্র। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, সিমলা, আমিন খান ও ডিপজল প্রমূখ। চলচ্চিত্রটি পরিচালনা করেন মালেক আফসারী। এবং এই চলচ্চিত্রটি হিট হয়।
কাহিনী সংক্ষেপ
বিপ্লব (শাকিব খান) একজন দেশপ্রেমিক এবং সৎ পুলিশ কর্মকর্তা। তিনি দুর্নীতি ও সন্ত্রাসবাদের বিরুদ্ধে যুদ্ধ ঘোষণা করেন। কিন্তু বিপ্লব সিমলা নামের এক মেয়েকে ভালোবাসে। সিমলা পেশায় একজন সাংবাদিক।
এদিকে ঢাকার নামকরা সন্ত্রাসী দিপু সরদার (ডিপজল) অতীতে ১৪ বছর জেলে থাকাকালীন যে কষ্ট ভোগ করেছিলেন সেই কষ্টকে মনে রাখার জন্য তিনি প্রত্যেক শুক্রবারে ভাঙ্গা বালতিতে গোসল ও ভাঙ্গা বাসনে ভাত খায় এবং রাত্রে মাথার নিচে ইট দিয়ে ঘুমায়। কিন্তু দিপু সরদার সোনালীর (মুনমুন) বাবা ও রাঙ্গামাটির এক সৎ মন্ত্রীকে হত্যা করেন, এবং কল্যাণী নামের এক সাংবাদিককে ধর্ষণ ও হত্যা করে মাটি চাপা দিয়ে দেয়! এই অপরাধে বিপ্লব দিপু সরদারকে গ্রেফতার করতে গেলে দিপু সরদারের কাছে শত্রু হয়ে ওঠে বিপ্লব, ফলে বিপ্লব ও তার প্রেমিকাকে পিটিয়ে আহত করে দিপু সরদার। অন্যদিকে কলেজ ছাত্রী সোনালীর (মুনমুন) প্রেম হয় সিনেমার ব্ল্যাকার দুর্জয়ের (আমিন খান) সাথে।
এরপর সোনালী কলেজের নির্বাচন নিয়ে দিপু সরদারের ভাই নান্না সরদারের (মাফিয়া) সাথে ঝামেলায় জড়িয়ে পড়লে সোনালীকে জনসম্মুখে উলঙ্গ করার হুমকি দেয় নান্না সরদার। তারপর নান্নার হাত থেকে বাঁচতে দুর্জয়ের আশ্রয় নেয় সোনালী। কিন্তু দুর্জয়কে চক্রান্ত করে পুলিশের হাতে ধরিয়ে দিয়ে দুর্জয়ের মাকে হত্যা করেন নান্না। তারপর নান্না সোনালীকে আগুনে পুড়িয়ে মারার চেষ্টা করলে জুমকা নামের এক প্রতিবেশী মেয়ে যিনি দুর্জয়কে পছন্দ করতেন তিনি নিজের জিবন দিয়ে সোনালীকে রক্ষা করেন। পরবর্তীতে দুর্জয় ক্ষিপ্ত হয়ে নান্নাকে আগুনে পুড়িয়ে হত্যা করে। তারপর বিপ্লব ও দুর্জয় একত্র হয়ে দিপু সরদারের সমস্ত খারাপ কাজ ও দুই নাম্বারি ব্যবসা ধ্বংস করে দেয়। এরপর দিপু সরদার ও তার সব সন্ত্রাসীকে হত্যা করে জেলে যায় দুর্জয়, বিপ্লব, শিমলা ও সোনালী। কয়েক বছর পর তারা জেল থেকে বেরিয়ে আসে। এতেই সমাপ্ত হয় চলচ্চিত্রটি।
সংগীত
নিম্নে গানের তালিকাঃ
২) কেউ বলে বলতে বলতে - এন্ড্রু কিশোর, রিজিয়া পারভীন
৩) ঘুসুর ঘুসুর প্রেম হলো রে হলো - এন্ড্রু কিশোর, সাবিনা ইয়াসমিন
৪) ঢাল তোরা ঢাল বোতল খুইলা মাল - আগুন
৫) অঙ্গে মিঠা আঙ্গুর রসে আছে ভরপুর - এন্ড্রু কিশোর, রুনা লায়লা
৬) এখন হয় তখন হয় কখন জানি বিয়ে হয় - এন্ড্রু কিশোর, সাবিনা ইয়াসমিন
বিতর্ক
চলচ্চিত্রটি কিছু অমার্জিত ও অশ্লীল দৃশ্যের জন্য সমালোচিত হয়। তবে অভিনেতারা অভিনয়ের জন্য সমালোচকদের প্রশংসা কুড়ান। কিন্তু চলচ্চিত্রটি সাফল্য থাকা সত্ত্বেও মালেক আফসারী ও শাকিব খান আর একসঙ্গে কাজ করেননি।
তথ্যসূত্র
<references group="" responsive="">
শাহতাহমাসবের শাহনামা
শাহ তাহমাসবের শাহনামা (ফার্সি: شاهنامه شاه‌طهماسب‎) বা হাফটন শাহনামা হচ্ছে শাহনামার পাণ্ডুলিপি সমূহের মধ্যে অন্যতম সুপরিচিত একটি চিত্র পাণ্ডুলিপি। এটি বৃহত্তর ইরানের অন্যতম জাতীয় ঐতিহ্য এবং পারস্য মিনিয়েচার শিল্পের উচ্চতম নিদর্শন। সম্ভবত আজ পর্যন্ত তৈরিকৃত চিত্র সংবলিত পান্ডুলিপি সমূহের মধ্যে এটাই সব থেকে বেশি চিত্রায়িত। এতে ৭৫৯ টি পৃষ্ঠা এবনহ ২৫৮ টি মিনিয়েচার আছে। এর পাতার আকার  প্রায় ৪৮ x ৩২ সেন্টিমিটার এবং লেখাসমূহ উত্তম মানের নাস্তালিক লিপিতে লেখা হয়েছে। ১৯৭০ এর দিকে এটা ভেঙে যায় এবং পাতাসমূহ বর্তমানে বিভিন্ন সংগ্রহশালায় রয়েছে।
ইতিহাস
১ম শাহ ইসমাইলের আদেশে সাফাভিদ পারস্যের সুপরিচিত শিল্পীগণ তাবরিজ এ বসে এটা তৈরি করেন। এটা সম্ভবত অটোমান সাম্রাজ্যের সুলতান সুলাইমান দ্যা ম্যাগফিসেন্ট এর জন্যে উপহার হিসেবে অথবা তার পুত্র তাহমাসব হেরাতের গভর্নরের দায়িত্ব পালন শেষে ফিরে আসাকে উদযাপন করতে তৈরি করা হয়েছিলো। এটার কাজ শুরু হয় ১৫২০ সালের দিকে, ১৫২৪ সালে ১ম ইসমাইলের মৃত্যুর পূর্বে, এবং কাজ শেষ হয় ১৫৩০ সালের মধ্যভাগে, তাহমাসবের শাসনামলে। সবশেষে একটি প্রতিনিধিদল ১৫৫৮ সালে অটোমান সুলতান ২য় সেলিমের হাতে হস্তান্তর করে। এটা দীর্ঘদিন ইস্তাম্বুলের টপিকানা রাজপ্রাসাদের গ্রন্থাগারে ছিলো। ১৯০৩ সাল থেকে একে এডমন্ড জেমস দে রথশ্চাইল্ডের সংগ্রহশালায় দেখা যেতে শুরু করে।
পান্ডুলিপিতে ২৫৮ টি ক্ষুদ্রচিত্র ছিলো কিন্তু ১৯৫৯ সালে এটার মালিকানা পাওয়ার পরে ২য় আর্থার হাফটন একে ভেঙে ফেলে প্রতিটি মিনিয়েচারকে আলাদাভাবে বিক্রি করে দেয়। ১৯৭২ সালে হাফটন ৭৮ টি চিত্র মেট্রোপলিটন মিউজিয়াম অভ আর্টসে দান করে বাকিগুলোকে আলাদাভাবে বিক্রি করে দেন। মেট্রোপলিটন মিনিয়েচারসমূহ ইরানের জাতীয় জাদুঘরের সংগে বিনিময় চুক্তিতে হস্তান্তর করা হয়। খলিল সংগ্রহ সহ বিভিন্ন সংগ্রহে এসব মিনিয়েচার প্রদর্শিত হতে থাকে।
২০১১ সালের ৬ এপ্রিল পান্ডুলিপির প্রথিতযশা পণ্ডিত স্টুয়ার্ট ক্যারি ওয়েলচের সংগ্রহে থাকা এই পান্ডুলিপির একটি পাতা ৭.৪ মিলিয়ন পাউন্ড বা $১২ মিলিয়নে বিক্রি হয়।
মিনিয়েচার
রাজকীয় কর্মস্থলে বিখ্যাত শিল্পীদের প্রচুর পরিশ্রম করতে হয়েছিলো এই শাহনামা নির্মাণে যাদের মধ্যে ছিলেন মির সাইদ আলী, সুলতান মোহাম্মদ, আকা মিরাক, মির মুসাব্বির, দোস্ত মোহম্মদ এবং সম্ভবত আব্দ আল-সামাদ। শাহনামার চিত্রসমূহের আঁকার শৈলীতে ভিন্নতা পরিলক্ষিত হয়। এসব শৈলীর বিন্যাস থেকে পন্ডিতেরা বিভিন্ন শিল্পীকে আলাদাভাবে সনাক্ত করতে সক্ষম হলেও তাদের নাম দিয়ে চিনতে পারেননি কোনটি কার আঁকা। পান্ডুলিপিতে হেরাতের বিদ্যালয় সমূহের একটি মিশ্রশৈলী ফুঁটে উঠেছে যেখান থেকে তৈমুরিয় রাজকর্মস্থল একটি আলাদা শৈলী তৈরী করতে সক্ষম হয়। তাবরিজের শিল্পীদের শৈলী ছিলো অধিকতর বর্ণনাময় এবং কল্পনাপ্রবণ।  তাবরিজ তুর্কমেন শাসক কালা কোয়ুনলু এবং আগ কোয়ুনলুর সাবেক রাজধানী ছিলো। ১ম ইসমাইলের হাতে পরাজিত হওয়ার আগে এই শাসকেরা পারস্যের অধিকাংশ অঞ্চল শাসন করতেন। ১৫০১ সালে ইসমাইল এদেরকে হারিয়ে সাফাভিদ রাজবংশের গোড়াপত্তন করেন। দোস্ত মুহাম্মদ একটি পারস্য চিত্রের বর্ণনা লিখেছেন।  শিক্ষাবিদদের মতে এই মিনিয়েচারটি অতুলনীয় এবং সম্ভবত ইরানীয় শিল্পকলার সর্বোত্তম চিত্রশিল্প। একটি বিখ্যাত অসম্পূর্ণ চিত্রে দেখা যাচ্ছে রুস্তম ঘুমিয়ে আছে এবং তার ঘোড়া রক্ষ একটি সিংহের সংগে লড়াই করছে। এই ছবিটি শেষ করে বাধাই করা হয়নি। সম্ভবত এর তাবরিজ শৈলী তাহমাসবকে প্রীত করতে পারেনি। এটা বর্তমানে ব্রিটিশ জাদুঘরে সংরক্ষিত আছে।
বেলে ব্রেজিং
বেলে ব্রেজিং (১৬ জুন, ১৮৬০ - ১১ আগস্ট, ১৯৪০) ১৯ শতকের শেষের দিকে এবং ২০ শতকের শুরুতে লেক্সিংটন, কেন্টাকিতে একজন জাতীয়ভাবে পরিচিত ম্যাডাম ছিলেন। তার পতিতালয় "সবচেয়ে সুশৃঙ্খল ঘর" হিসেবে পরিচিত ছিল।
ওকল্যান্ড
ওকল্যাণ্ড (Oakland) আমেরিকার ক্যালিফোর্নিয়া অঙ্গরাজ্যের প্রধান এবং ৩,৯০,৭২৪ জন লোকসংখ্যা (২০১০ সালের জরিপ) নিয়ে মার্কিন যুক্তরাষ্ট্রের ৪৭তম জনবহুল শহর।
ভগবদ্গীতা
ভগবদ্গীতা (श्रीमद्भगवद्गीता,, ভগবানের গান) বা গীতা বা শ্রীমদ্ভগবদ্গীতা ৭০০-শ্লোকের ধর্মগ্রন্থ। সাতশত শ্লোকের গ্রন্থ বিধায় একে সপ্তশতী বলে। এটি সংস্কৃত মহাকাব্য মহাভারত-এর অংশ। গীতা একটি স্বতন্ত্র ধর্মগ্রন্থ তথা পৃথক শাস্ত্র এর মর্যাদা পেয়ে থাকে। হিন্দুরা গীতা-কে ভগবানের মুখনিঃসৃত বাণী মনে করেন। মানবধর্ম, দর্শন ও সাহিত্যের ইতিহাসে গীতা এক বিশেষ স্থানের অধিকারী। গীতা-র কথক কৃষ্ণ হিন্দুদের দৃষ্টিতে ঈশ্বরের অবতার পরমাত্মা স্বয়ং। তাই গীতা-য় তাঁকে বলা হয়েছে "শ্রীভগবান"।
গীতা-র বিষয়বস্তু কৃষ্ণ ও পাণ্ডব রাজকুমার অর্জুনের কথোপকথন। কুরুক্ষেত্রের যুদ্ধ শুরু ঠিক আগে শত্রুপক্ষে আত্মীয়, বন্ধু ও গুরুকে দেখে অর্জুন কিংকর্তব্যবিমূঢ় হয়ে পড়েছিলেন। এই সময় কৃষ্ণ তাকে ক্ষত্রিয় যোদ্ধার ধর্ম স্মরণ করিয়ে দিয়ে এবং বিভিন্ন প্রকার যোগশাস্ত্র ও বৈদান্তিক দর্শন ব্যাখ্যা করে তাকে যুদ্ধে যেতে উৎসাহিত করেন। তাই গীতা-কে বলা হয় মানব ধর্মতত্ত্বের সংক্ষিপ্ত পাঠ এবং হিন্দুদের জীবনচর্যার ব্যবহারিক পথনির্দেশিকা। যোগশাস্ত্র ব্যাখ্যার সময় কৃষ্ণ নিজের "স্বয়ং ভগবান" রূপটি উন্মোচিত করেন এবং বিশ্বরূপে অর্জুনকে দর্শন দিয়ে আশীর্বাদ করেন। অর্জুন ছাড়া প্রত্যক্ষভাবে কৃষ্ণের মুখ থেকে গীতা শুনেছিলেন সঞ্জয় (তিনি যুদ্ধের ঘটনা ধৃতরাষ্ট্রের কাছে বর্ণনা করার জন্য বেদব্যাসের কাছ থেকে দিব্য দৃষ্টি লাভ করেছিলেন), হনুমান (তিনি অর্জুনের রথের চূড়ায় বসে ছিলেন) ও ঘটোৎকচের পুত্র বর্বরিক যিনি কুরুক্ষেত্রের যুদ্ধের সব ঘটনা দেখেছিলেন।
গীতা-কে গীতোপনিষদ বলা হয়। অর্থাৎ, গীতা উপনিষদ্‌ বা বৈদান্তিক সাহিত্যের অন্তর্গত। "উপনিষদ্‌" নামধারী ধর্মগ্রন্থগুলি শ্রুতিশাস্ত্রের অন্তর্গত হলেও, মহাভারত-এর অংশ বলে গীতা স্মৃতিশাস্ত্রের অন্তর্গত। আবার উপনিষদের শিক্ষার সারবস্তু গীতা-য় সংকলিত হয়েছে বলে একে বলা হয় "উপনিষদ্‌সমূহের উপনিষদ্‌"। গীতা-কে মোক্ষশাস্ত্র নামেও অভিহিত করা হয়।
নামব্যুৎপত্তি
ভগবদ্গীতার গীতা  অর্থ  "গান।" ধর্মীয় নেতৃবৃন্দ ও পণ্ডিতগণ ভগবদ শব্দটিকে বিভিন্নভাবে ব্যাখ্যা করেন। তদনুসারে, ভগবদ্গীতাকে আধ্যাত্মিক বিদ্যালয়সমূহের পণ্ডিতগণ  "ভগবান বা ঈশ্বরের বাণী" "প্রভুর বাণী" "ঐশ্বরিক গীতিকা" বলে ব্যাখ্যা করেন,   কেউ বা "স্বর্গীয় গীত" বলে থাকেন৷
ভারতবর্ষে প্রায়শই সংস্কৃত "श्रीमद्भगवद्गीता" নামটি শ্রীমদ্ভগবদ্গীতা, শ্রীমদ্ ভগবদ্গীতা (বা একক শব্দ " ভগবদ্গীতা"  "भगवद्गीता") হিসেবে লেখা হয়। এখানে শ্রীমদ্ উপসর্গটি " শ্রদ্ধার উচ্চ শিখরে অধিষ্ঠিত " বা "প্রশংসনীয়" বোঝাতে ব্যবহৃত হয়। বিশেষ উল্লেখ্য এই যে,  ভাগবত বা শ্রীমদ্ভাগবতকে ভগবদ্গীতা ভ্রমে বিভ্রান্ত হওয়া উচিত নয়। ভাগবত একটি পুরাণ যাতে হিন্দু দেবতা কৃষ্ণ ও বিষ্ণুর বিভিন্ন অবতার ও ভক্তদের কথা রয়েছে।
ভগবদ্গীতাকে ঈশ্বর গীতা, অনন্ত গীতা, হরি গীতা, ব্যাস গীতা বা গীতাও বলা হয়।
রচনা
যেহেতু বেদব্যাস মহাভারত রচনা করেছিলেন বলে মনে করা হয়, সেহেতু মহাভারতের অংশরূপে গীতাও তার দ্বারাই রচিত বলে ধারণা করা হয়। ভগবদ্গীতার রচনাকাল সম্বন্ধে অনেক রকম মতামত রয়েছে। ঐতিহাসিকেরা এই গ্রন্থের রচনাকাল হিসেবে খ্রিষ্টপূর্ব পঞ্চম থেকে দ্বিতীয় শতাব্দী পর্যন্ত যে কোন সময়ের মধ্যে হতে পারে বলে অনুমান করেছেন। অধ্যাপক জিনিন ফাউলারের মতে এই গ্রন্থের রচনাকাল খ্রিষ্টপূর্ব দ্বিতীয় শতাব্দী বলে মনে করলেও, গীতা সম্পর্কে বিশেষজ্ঞ কাশীনাথ উপাধ্যায় মহাভারত, ব্রহ্ম সূত্র ও অন্যান্য গ্রন্থ পর্যালোচনা করে প্রমাণ যে, গীতা খ্রিষ্টপূর্ব পঞ্চম থেকে চতুর্থ শতাব্দীর মধ্যে রচিত হয়েছিল।
অষ্টাদশ শতকের পূর্বপর্যন্ত গীতা মহাভারতের অংশ হতে পৃথক ছিলনা। তবে শঙ্করাচার্য ৭৮৮-৮২০ খ্রিস্টাব্দের মাঝে গীতার ভাষ্য রচনা করেন। ১৮৭৫ সালের পূর্বপর্যন্ত বিভিন্ন মতের আরও ৫০জন গীতার ভাষ্য ও অনুবাদ করেন। ঔপনিবেশিক শাসনের প্রথম ভাগে কম্পানির অর্থায়নে চার্লস উইলকিন্স মহাভারতের ভীষ্ম পর্বের,২৫তম অধ্যায় হতে ৪২তম অধ্যায় পর্যন্ত ১৮টি অধ্যায়কে আলাদা করে ‘Dialogues of Kreeshna and Arjoon in Eighteen Lectures with Notes’ নামে প্রথম ইংরেজি ভাষায় প্রকাশ করেন৷
সমালোচনা
উনিশ শতকের হিন্দু সন্ন্যাসী ও বেদান্তবাদী স্বামী বিবেকানন্দ বলেছিলেন, ভগবদ্গীতা হয়তো বা পুরাতন। তবে অষ্টম শতকের প্রথম দিকে ভারতীয় ইতিহাসে অধিকাংশ ক্ষেত্রে এটি অজ্ঞাত ছিল। শঙ্করাচার্য  তার বহুল অনুসৃত টীকাখানি রচনা করে ভগবদ্গীতা কে বিখ্যাত ও জনপ্রিয় করে তুলেছিলেন । কেউ কেউ অনুমান করেন, বিবেকানন্দ বলেছেন, "শঙ্করাচার্য ছিলেন গীতার রচয়িতা।  তিনিই এটিকে মহাভারতে সংযুক্ত করেন।" তবে আদি শঙ্করের প্রতি আরোপিত এই অনুমানটি অসম্ভব কারণ শঙ্কর স্বয়ং ভগবদ্গীতার পূর্ববর্তী ভাষ্যসমূহের উল্লেখ করেছেন। কারণ অপরাপর হিন্দু শাস্ত্র  ও সংস্কৃতি যা শঙ্কর দর্শনের বিরোধিতা করে তাতে ভগবদ্গীতাকে উদ্ধৃতকারী  অনেক প্রাচীন পুস্তকের উল্লেখ করা হয়েছে। যদিও এই প্রাচীন আনুষঙ্গিক পুঁথির অধিকাংশই অধুনা বিলুপ্ত।
গীতাধ্যায়
গীতা ৭০০টি শ্লোক নিয়ে ১৮টি অধ্যায়ে বিভক্ত। কুরুক্ষেত্রের রণাঙ্গনে সেনা-পর্যবেক্ষণ: রণাঙ্গনে প্রতীক্ষমাণ সেনাবাহিনীর মুখোমুখি হয়ে, মহাযোদ্ধা অর্জুন উভয় পক্ষের সৈন্যসজ্জার মধ্যে সমবেত তার অতি নিকট আত্মীয়-পরিজন, আচার্যবর্গ ও বন্ধু-বান্ধবদের সকলকে যুদ্ধে প্রস্তুত হতে এবং জীবন বিসর্জনে উন্মুখ হয়ে থাকতে দেখেন। শোকে ও দুঃখে তার মন মোহাচ্ছন্ন হল এবং তিনি যুদ্ধ করার সংকল্প পরিত্যাগ করেন।
এই জড় জগতে প্রত্যেককেই কোনও ধরনের কাজে নিযুক্ত থাকতে হয়। কিন্তু কর্ম সকল মানুষকে এই জগতের বন্ধনে আবদ্ধ করতেও পারে, আবার তা থেকে মুক্ত করে দিতেও পারে। স্বার্থচিন্তা ব্যতিরেকে, পরমেশ্বরের সন্তুষ্টি বিধানের উদ্দেশ্যে কাজের মাধ্যমে, মানুষ তার কাজের প্রতিক্রিয়া জনিত কর্মফলের বিধিনিয়ম থেকে মুক্তি পেতে পারে এবং আত্মতত্ত্ব ও পরমতত্ত্ব দিব্যজ্ঞান অর্জন করতে সক্ষম হয়। আত্মার চিন্ময় তত্ত্ব, ভগবৎ-তত্ত্ব এবং ভগবান ও আত্মার সম্পর্ক -এই সব অপ্রাকৃত তত্ত্বজ্ঞান বিশুদ্ধ ও মুক্তিপ্রদায়ী। এই প্রকার জ্ঞান হচ্ছে নিঃস্বার্থ ভক্তিমূলক কর্মের (কর্মযোগ) ফলস্বরূপ। পরমেশ্বর ভগবান গীতার সুদীর্ঘ ইতিহাস, জড় জগতে যুগে যুগে তার অবতরণের উদ্দেশ্য ও তাৎপর্য এবং আত্মজ্ঞানলব্ধ গুরুর সান্নিধ্য লাভের আবশ্যকতা ব্যাখ্যা করেছেন। বহিঃবিচারে সকল কর্তব্যকর্ম সাধন করলেও সেগুলির কর্মফল পরিত্যাগ করার মাধ্যমে, জ্ঞানবান ব্যক্তি পারমার্থিক জ্ঞানতত্ত্বের অগ্নিস্পর্শে পরিশুদ্ধি লাভ করে থাকেন, ফলে শান্তি, নিরাসক্তি, চিন্ময় অন্তর্দৃষ্টি এবং শুদ্ধ আনন্দ লাভ করেন। নিয়মতান্ত্রিক ধ্যানচর্চার মাধ্যমে অষ্টাঙ্গযোগ অনুশীলন মন ও ইন্দ্রিয় আদি দমন করে এবং অন্তর্যামী পরমাত্মার চিন্তায় মনকে নিবিষ্ট রাখে।এই অনুশীলনের পরিণামে পরমেশ্বরের পূর্ণ ভাবনারূপ সমাধি অর্জিত হয়।
পরমেশ্বর ভগবান শ্রীকৃষ্ণ হচ্ছেন পরমতত্ত্ব, সর্বকারণের পরম কারণ এবং জড় ও চিন্ময় সর্ববিষয়ের প্রাণশক্তি। উন্নত জীবাত্মাগণ ভক্তি ভরে তার কাছে আত্মসমর্পণ করে থাকেন, পক্ষান্তরে অধার্মিক জীবাত্মারা অন্যান্য বিষয়ের ভজনায় তাদের মন বিক্ষিপ্ত করে থাকে। আজীবন কৃষ্ণের চিন্তার মাধ্যমে এবং বিশেষ করে মৃত্যুকালে তাকে স্মরণ করে, মানুষ জড় জগতের ঊর্ধ্বে ভগবানের পরম ধাম লাভ করতে পারে। জড় জগতের বা চিন্ময় জগতের শৌর্য, শ্রী, আড়ম্বর, উতকরশ-সমস্ত ইন্দ্রিয়গ্রাহ্য বিষয় কৃষ্ণের দিব্য শক্তি ও পরম ঐশ্বর্যাবলির আংশিক প্রকাশ মাত্র অভিব্যক্ত হয়ে আছে। সর্বকারণের পরম কারণ, সর্ববিষয়ের আশ্রয় ও সারাতিসার রূপে কৃষ্ণ সর্বজীবেরই পরমারাধ্য বিষয়। চিম্নয় জগতের সর্বোত্তম প্রাপ্তি বিশুদ্ধ কৃষ্ণপ্রেম লাভের পক্ষে ভক্তিযোগ বা কৃষ্ণের উদ্দেশ্য শুদ্ধ ভক্তি হচ্ছে সর্বোত্তম পন্থা। যারা এই পরম পন্থার বিকাশ সাধনে নিয়োজিত থাকেন, তারা দিব্য গুণাবলীর অধিকারী হন। দেহ, আত্মা এবং উভয়েরও ঊর্ধ্বে পরমাত্মার পার্থক্য যিনি উপলব্ধি করতে পারেন, তিনিই এই জড় জগৎ থেকে মুক্তি লাভে সক্ষম হন। সমস্ত দেহধারী জীবাত্মা মাত্রই সত্ত্ব, রজ ও তম—জড়া প্রকৃতির এই ত্রিগুণের নিয়ন্ত্রণাধীন। পরমেশ্বর কৃষ্ণ এই ত্রিগুণাবলির স্বরূপ, আমাদের ওপর সেগুলির ক্রিয়াকলাপ, মানুষ কীভাবে সেগুলিকে অতিক্রম করে এবং যে মানুষ অপ্রাকৃত স্তরে অধিষ্ঠিত তার লক্ষণাবলী ব্যাখ্যা করেছেন। বৈদিক জ্ঞানের চরম উদ্দেশ্য হচ্ছে জড়-জাগতিক বন্ধন থেকে মানুষের মুক্তি লাভ এবং পরম পুরুষোত্তম ভগবানরূপে কৃষ্ণকে উপলব্ধি করা। যে মানুষ কৃষ্ণের পরম স্বরূপ উপলব্ধি করে, সে তার কাছে আত্মসমর্পণ করে এবং ভক্তিমূলক সেবায় আত্মনিয়োগ করে। যারা আসুরিক গুণগুলি অর্জন করে এবং শাস্ত্রবিধি অনুসরণ না করে যথেচ্ছভাবে জীবন যাপন করে থাকে, তারা হীনজন্ম ও ক্রমশ জাগতিক বন্ধনদশা লাভ করে। কিন্তু যারা দিব্য গুণাবলির অধিকারী এবং শাস্ত্রীয় অনুশাসনাদি মেনে বিধিবদ্ধ জীবন যাপন করেন, তারা ক্রমান্বয়ে পারমার্থিক সিদ্ধিলাভ করেন। জড় প্রকৃতির ত্রিগুণাবলির থেকে উদ্ভূত এবং সেগুলির বৈশিষ্ট্য অনুযায়ী শ্রদ্ধা তিন ধরনের হয়ে থাকে। যাদের শ্রদ্ধা রাজসিক ও তামসিক, তারা নিতান্তই অনিত্য জড়-জাগতিক ফল উৎপন্ন করে। পক্ষান্তরে, শাস্ত্রীয় অনুশাসন আদি মতে অনুষ্ঠিত সত্ত্বগুণময় কার্যাবলি হৃদয়কে পরিশুদ্ধ করে এবং পরিণামে পরমেশ্বর শ্রীকৃষ্ণের প্রতি শুদ্ধ ভক্তি-শ্রদ্ধার পথে মানুষকে পরিচালিত করে ভক্তিভাব জাগ্রত করে তোলে।
সমসাময়িক জনপ্রিয়তা
অষ্টাদশ শতাব্দীতের প্রথমার্ধে পাশ্চাত্য গবেষকদের মধ্যে ভগবদ্গীতা-র অনুবাদ ও চর্চা শুরু হয়। এই সময় থেকেই ভগবদ্গীতা-র জনপ্রিয়তা বাড়তে শুরু করে। ভারতীয় ইতিহাসবিদ ও সাহিত্যিক খুশবন্ত সিংয়ের মতে, রুডইয়ার্ড কিপলিংয়ের বিখ্যাত কবিতা "ইফ—" হল ইংরেজিতে ভগবদ্গীতা-র বাণীর সারমর্ম।
প্রশংসা
ভগবদ্গীতা শুধুমাত্র মোহনদাস করমচাঁদ গান্ধী ও সর্বপল্লী রাধাকৃষ্ণনের মতো বিশিষ্ট ভারতীয় রাজনৈতিক নেতা ও দার্শনিকদের দ্বারাই প্রশংসিত হয় নি, বরং অ্যালডাস হাক্সলে, হেনরি ডেভিড থরি, জে. রবার্ট ওপেনহিমার, রালফ ওয়াল্ডো এমারসন, কার্ল জাং, হারমান হেস ও অন্যান্যদের দ্বারাও প্রশংসিত হয়েছে। ভগবদ্গীতা-য় উল্লিখিত নিষ্কাম সেবা ছিল গান্ধীর অনুপ্রেরণা। তিনি লিখেছেন:
"যখন সংশয় আমাকে তাড়া করে ফেরে, যখন আমার মুখের দিকে তাকিয়ে থাকে হতাশা, আমি দিগন্তে আশার কোনো আলো দেখতে পাই না, তখন আমি ভগবদ্গীতার দিকে মুখ ফেরাই। এমন একটি শ্লোক পেয়ে যাই, যা আমাকে শান্তি দেয়। তখন ঘনায়মান দুঃখের মধ্যেও আমার মুখে হাসি ফোটে। আমার জীবন বাহ্যিক ব্যর্থতায় পরিপূর্ণ। আমার জীবনে যদি তাদের কোনো দৃশ্য বা অদৃশ্য প্রভাব না থাকে, তার জন্য আমি ভগবদ্গীতার শিক্ষার প্রতি কৃতজ্ঞ।"
"ভারতের প্রথম প্রধানমন্ত্রী জওহরলাল নেহেরু ভগবদ্গীতা প্রসঙ্গে বলেছেন: ভগবদগীতা মানব অস্তিত্বের আধ্যাত্মিক ভিত্তিটির সঙ্গে গভীরভাবে যুক্ত। জীবনের দায়দায়িত্ব ও কর্তব্যকর্মের জন্য কর্মের ডাক দেওয়া হয়েছে গীতায়। সেই সঙ্গেই আধ্যাত্মিক প্রকৃতি ও মহাবিশ্বের বৃহত্তর উদ্দেশ্যটির দিকেও দৃষ্টি রাখা হয়েছে।"
মার্কিন পদার্থবিদ ও ম্যানহ্যাটন প্রজেক্টের পরিচালক জে. রবার্ট ওপেনহিমার ১৯৩৩ সালে সংস্কৃত শিখে ভগবদ্গীতা মূল সংস্কৃতে পাঠ করেন। পরবর্তীকালে তিনি এই বইটিকে জীবনদর্শনের ক্ষেত্রে সবচেয়ে প্রভাবশালী বইগুলির একটি বলে উল্লেখ করেন। তিনি বলেছিলেন যে ১৯৪৫ সালে বিশ্বের প্রথম পারমাণবিক পরীক্ষাটি দেখার পর ভগবদ্গীতার একাদশ অধ্যায়ের ৩২ সংখ্যক শ্লোকটি থেকে "এখন আমি বিশ্ববিধ্বংসী মৃত্যু হয়েছি" কথাটি তার মনে পড়েছিল।
ফিলিপ গ্লাস তার সত্যাগ্রহ (১৯৭৯) অপেরায় দক্ষিণ আফ্রিকায় গান্ধীর আন্দোলনের প্রথম পর্যায়টি তিনি ভগবদ্গীতার মাধ্যমে দেখান। অপেরার মূল লিবারেটো অংশটি মূল সংস্কৃতে ভগবদ্গীতা গানের মাধ্যমে উপস্থাপিত হয়েছে। ডগলাস জে. কোমোর অর্জুন'স ডায়ালেমা অপেরায় ভারতীয় ও পাশ্চাত্য সাংগীতিক ঐতিহ্যের মাধ্যমে অর্জুনের দ্বিধার বিষয়টি ফুটিয়ে তোলা হয়। ১৯৯৩ সালে জি. ভি. আয়ার পরিচালিত সংস্কৃত চলচ্চিত্র ভগবদ্গীতা ১৯৯৩ সালে শ্রেষ্ঠ কাহিনিচিত্র বিভাগে জাতীয় চলচ্চিত্র পুরস্কার পায়।
দ্য লেজেন্ড অফ ব্যাগার ভেন্স উপন্যাস (১৯৯৫) ও গলফ চলচ্চিত্রটি (২০০০) ভগবদ্গীতা অবলম্বনে নির্মিত।
গীতা জয়ন্তী
থাম্ব|বাংলাদেশে গীতা হাতে ভক্তরা কুরুক্ষেত্রের যুদ্ধের প্রথম দিনের স্মরণে গীতা জয়ন্তী একটি বার্ষিক উদ্‌যাপন। মার্গশীর্ষ (ডিসেম্বর) মাসের শুক্লাপক্ষের একাদশী তিথিতে গীতা জয়ন্তী পালিত হয়। আজ থেকে ৫০০০ বছরেরও পূর্বে এই তিথিতেই কুরুক্ষেত্রের যুদ্ধক্ষেত্রে কৃষ্ণ ভগবদ্গীতা আকারে ভক্তিমূলক সেবার গোপনীয় জ্ঞান তাঁর সবচেয়ে প্রিয় ভক্ত অর্জুনকে প্রদান করেছিলেন। সেই মহিমা মণ্ডিত তিথিকে স্মরণ করার জন্য সারা বিশ্বের হিন্দুধর্মাবলম্বীরা গীতা জয়ন্তী পালন করে থাকেন।
ভগবদ্গীতা মানবজাতির জন্য কৃষ্ণের অন্যতম শ্রেষ্ঠ উপহার। প্রকৃতপক্ষে তার উদ্দেশ্য ছিল মানবজাতিকে জড়-জাগতিক অজ্ঞতা থেকে উদ্ধার করা। কুরুক্ষেত্রের যুদ্ধে অর্জুন যখন যুদ্ধে কৌরবপক্ষে তার আত্মীয়দের বিরুদ্ধে লড়াই করতে ইতস্তত করছিলেন, তখন কৃষ্ণ জীবনের সত্য এবং কর্ম, জ্ঞান, ধ্যান এবং ভক্তির দর্শন তাঁর কাছে ব্যাখ্যা করেছিলেন, যার ফলে বিশ্বের অন্যতম বড় ধর্মগ্রন্থ, ভগবদ্গীতা প্রকাশিত হয়।
গীতা জয়ন্তী উপলক্ষে বৈষ্ণবভক্তগণ নানা অনুষ্ঠানের আয়োজন করে থাকেন। অনেক মন্দিরে গীতা যজ্ঞ করা হয়, যেখানে সম্পূর্ণ ভগবদ্গীতা পাঠ করা হয়। এছাড়া ভক্তগণ ধর্ম, বর্ণ, গোত্র ইত্যাদি নির্বিশেষে প্রত্যেককে ভগবদ্গীতা বিতরণে সক্রিয়ভাবে অংশ নেন।
আর্নস্ট রুস্কা
আর্নস্ট রুস্কা (২৫শে ডিসেম্বর, ১৯০৬ - ২৭শে মে, ১৯৮৮) একজন জার্মান পদার্থবিজ্ঞানী। তিনি জার্মানির হাইডেলবুর্গে জন্মগ্রহণ করেন। ইলেকট্রন অণুবীক্ষণ যন্ত্র উদ্ভাবনের জন্য তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।